Doložka vybraných vplyvov

	1. Základné údaje

	Názov materiálu

	Návrh vyhlášky Ministerstva spravodlivosti Slovenskej republiky, ktorou sa mení vyhláška Ministerstva spravodlivosti Slovenskej republiky č. 355/2014 Z. z. o centrálnom registri exekúcií v znení vyhlášky č. 421/2021 Z. z. (ďalej len „návrh vyhlášky“).

	Predkladateľ (a spolupredkladateľ)

	Ministerstvo spravodlivosti Slovenskej republiky


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:


	Termín začiatku a ukončenia PPK
	Október 2026

	Predpokladaný termín predloženia na pripomienkové konanie
	Október/November 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	X

	

	2. Definovanie problému

	Navrhovaná úprava reaguje na potrebu zohľadniť rozdielny rozsah využívania centrálneho registra exekúcií jednotlivými používateľmi pri určovaní výšky odmeny za prístup do registra. Súčasná právna úprava ustanovuje jednotnú výšku odmeny 1,60 eura za každý prístup bez ohľadu na počet prístupov jedného používateľa v priebehu kalendárneho roka. Takto nastavený spôsob určenia odmeny nerozlišuje medzi používateľmi, ktorí register využívajú len príležitostne a používateľmi, ktorí ho využívajú vo veľkom rozsahu. Pri vysokom počte prístupov preto celkové náklady spojené s využívaním registra rastú priamo úmerne počtu uskutočnených prístupov, pričom výška odmeny za jednotlivý prístup zostáva nezmenená. Súčasné nastavenie tak nezohľadňuje intenzitu využívania registra ani ekonomický dopad jednotnej sadzby pri vysokom počte prístupov. 

	3. Ciele a výsledný stav

	Cieľom navrhovanej úpravy je zohľadniť rozdielny rozsah využívania centrálneho registra exekúcií jednotlivými používateľmi pri určovaní výšky odmeny za prístup do registra, a tým primeranejšie znížiť nákladové zaťaženie používateľov s vysokým počtom prístupov.

	4. Dotknuté subjekty

	Slovenská komora exekútorov, používatelia centrálneho registra exekúcií, ktorým za prístup do registra vzniká povinnosť uhradiť odmenu, najmä podnikateľské subjekty využívajúce register v súvislosti s ich predmetom podnikania 

	5. Alternatívne riešenia

	Ministerstvo spravodlivosti Slovenskej republiky nemá k dispozícii údaje o počte prístupov jednotlivých používateľov v rozsahu potrebnom na posúdenie alternatívneho nastavenia sadzieb a jednotlivých pásiem odmeny. Navrhované nastavenie bude pre používateľov s vyšším počtom prístupov znamenať zníženie nákladov na prístup do registra.

Nulový variant - v prípade, ak by nebola prijatá navrhovaná právna úprava, zostal by zachovaný súčasný spôsob určenia odmeny za prístup do centrálneho registra exekúcií v jednotnej výške 1,60 eura za každý prístup.

	6. Vykonávacie predpisy

	Predpokladá sa prijatie/zmena vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia/implementácia práva EÚ 

	Návrh vyhlášky nie je transpozičným opatrením. 
	Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 

	




	

	8. Preskúmanie účelnosti

	Preskúmanie účelnosti navrhovanej úpravy bude vykonávané priebežne po nadobudnutí jej účinnosti, pričom sa bude zohľadňovať rozsah využívania centrálneho registra exekúcií, počet prístupov v jednotlivých pásmach, vývoj nákladov používateľov na prístup do registra a vývoj príjmov Slovenskej komory exekútorov z odmien za prístup do registra.
Predpokladaný termín preskúmania účelnosti odhaduje Ministerstvo spravodlivosti Slovenskej republiky na koniec roka 2030.

	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☐	Negatívne

	    z toho vplyvy na MSP

	☒	Pozitívne
	☐	Žiadne
	☐	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☒	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	Zámer novelizovať vyhlášku bol prezentovaný prostredníctvom webového portálu slov-lex.sk, kde bola zverejnená predbežná informácia (číslo legislatívneho procesu PI/2026/233).

	11. Kontakt na spracovateľa

	Emma Zbončáková
Ministerstvo spravodlivosti Slovenskej republiky
Sekcia legislatívy 
Odbor legislatívy občianskeho a obchodného práva
Mail: emma.zboncakova@justice.sk

	12. Zdroje

	Interné kapacity predkladateľa a podriadených organizácií, zaslané podnety a aplikačná prax. 


	13. Stanovisko Komisie na posudzovanie vybraných vplyvov z PPK č. ....
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

K doložke vybraných vplyvov
Komisia odporúča v doložke vybraných vplyvov v časti 5. Alternatívne riešenia doplniť odôvodnenie zvoleného spôsobu určenia odmeny za prístup do centrálneho registra exekúcií a uviesť, či boli posudzované alternatívne nastavenia sadzieb a cenových pásiem.
Odôvodnenie: Predkladateľ uvádza, že neboli identifikované žiadne alternatívne riešenia. Pri úprave poplatkov však existujú viaceré možnosti vrátane zníženia jednotnej sadzby alebo rozdielneho nastavenia počtu a výšky cenových pásiem. Komisia preto žiada primerane zdôvodniť zvolené riešenie, najmä jeho očakávané dopady na náklady používateľov a príjmy Slovenskej komory exekútorov.

Vyhodnotenie pripomienky:
Predkladateľ pripomienku čiastočne akceptoval. 
Predkladateľ vypustil vetu o tom, že neboli identifikované žiadne alternatívne riešenia. Súčasne bolo doplnené odôvodnenie neuvedenia alternatívneho riešenia a očakávaný vplyv navrhovanej úpravy na náklady používateľov. Vzhľadom na nedostupnosť údajov o počte prístupov jednotlivých používateľov v potrebnom rozsahu nebolo možné vykonať kvantitatívne posúdenie alternatívneho nastavenia sadzieb a jednotlivých pásiem odmeny.

Komisia žiada v bode 8. doložky doplniť konkrétny termín preskúmania účelnosti predkladaného materiálu a spresniť merateľné kritériá jeho vyhodnotenia.
Odôvodnenie: Predkladateľ uvádza iba priebežné preskúmavanie účelnosti po nadobudnutí účinnosti vyhlášky, bez konkrétneho termínu požadovaného Jednotnou metodikou. Komisia preto žiada určiť termín preskúmania, napríklad do konca roka 2029, a doplniť kritériá, najmä počet prístupov podľa cenových pásiem a dosiahnuté úspory používateľov. 

Vyhodnotenie pripomienky:
Predkladateľ pripomienku akceptoval. 
Bod 8 doložky vybraných vplyvov bol doplnený o konkrétnejšie kritériá preskúmania účelnosti, najmä o počet prístupov v jednotlivých pásmach, vývoj nákladov používateľov a vývoj príjmov Slovenskej komory exekútorov. Rovnako bol doplnený aj konkrétny termín preskúmania účelnosti.


	14. Stanovisko Komisie na posudzovanie vybraných vplyvov zo záverečného posúdenia č. 160/2025 (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:






